《寄夫（贞元中伉登第辟江西幕不归张以诗寄之）》
唐代·张氏

久无音信到罗帏，路远迢迢遣问谁。

闻君折得东堂桂，折罢那能不暂归。

驿使今朝过五湖，殷勤为我报狂夫。

从来夸有龙泉剑，试割相思得断无。

作者简介：（?—904）唐末单州砀山人。朱温妻。温少聘之，生朱友贞，封魏国夫人。贤明有礼，温虽刚暴，亦畏之。时时暴怒杀戮，张常救护。或已出师，张以为不然，驰一介请旋，如期而至。早卒。末帝时追谥元贞皇后。